Diari Oficial de la Generalitat Valenciana


Sumari del DOGV 3968, del 28-03-2001 (2001/2554)

Informació pública de l'expedient d'expropiació dels terrenys necessaris per a la construcció del vial de connexió del sector La Condomina amb la carretera nacional 332.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/2554


Organisme emissor
:   Ajuntament d'Alacant

Tipus de document
:   Anunci

Informació pública de l'expedient d'expropiació dels terrenys necessaris per a la construcció del vial de connexió del sector La Condomina amb la carretera nacional 332. [2001/F2554]
  
L'Alcaldia Presidència i, en nom d'aquesta, el regidor delegat d'Urbanisme i Medi Ambient, ha dictat, amb data 1 de febrer de 2001, la resolució següent:
  
«Decret. Sobre exposició pública de l'expedient d'expropiació dels terrenys necessaris per a la construcció del vial de connexió del sector La Condomina amb la carretera nacional 332.
  
1) Segons que es diu en la memòria del projecte d'expropiació, «entre les bases del concurs» que va servir per a adjudicar l'execució del PAU-4, «s'establia l'obligació per part de l'adjudicatari ?inicialment la Caja de Ahorros del Mediterráneo, hui Hansa Urbana, SA- de construir dues connexions amb la trama viària existent i d'acord amb el que es preveu en el pla general d'ordenació urbana. Una d'aquestes consisteix en el tram Vistahermosa de la Via Parc, i l'altra «pretén actuar com a prolongació del carrer número 14 del PAU-4 comunicant-la amb la carretera N-332 en el punt d'entroncament de l'avinguda de l'Hospital, viari del nucli urbà de la Santa Faç».
  
Constitueix l'objecte d'aquest projecte l'expropiació dels terrenys necessaris per al desenvolupament d'aquesta última connexió.
  
2) La Llei 6/1998, de 13 d'abril, sobre Règim del Sòl i Valoracions, estableix que «l'aprovació de plans d'ordenació urbana i de delimitacions d'àmbits de gestió a desenvolupar per expropiació implicarà la declaració d'utilitat pública de les obres i la necessitat d'ocupació dels terrenys i edificis corresponents als fins d'expropiació», i que el preu just dels béns i drets expropiats es determinarà «mitjançant expedient individualitzat o pel procediment de taxació conjunta» (articles 33 i 36).
  
3) El procediment de taxació conjunta està regulat en l'article 138 de la Llei del Sòl, Text Refós de l'any 1976 i en l'article 202 del Reglament de Gestió Urbanística, i consisteix en:
  
a) l'exposició al públic del projecte pel termini d'un mes, mitjançant anuncis en el Diari Oficial de la Generalitat Valenciana, en el Butlletí Oficial de la Província d'Alacant i en un diari d'informació general, i la notificació individual de les taxacions i criteris de valoració utilitzats als titulars de béns i drets, a fi que puguen formular al·legacions en el termini d'un mes des de la notificació;
  
b) informe d'al·legacions i acord d'aprovació municipal de l'expedient previ a l'aprovació definitiva;
  
c) remissió a la Conselleria d'Obres Públiques, Urbanisme i Transports, per a l'aprovació definitiva;
  
d) en cas de disconformitat amb la valoració, les persones interessades disposaran de 20 dies comptats des que reben la notificació de l'aprovació de l'expedient, per a manifestar-ho davant de la conselleria: en aquest cas es passaran les actuacions al Jurat Provincial d'Expropiació;
  
e) si els interessats no formularen oposició a la valoració en el termini de 20 dies esmentat, s'entendrà acceptada la que es va fixar en l'acte aprovatori de l'expedient.
  
En qualsevol cas, acceptada o no la valoració, una vegada aprovat l'expedient, es procedirà a ocupar les parcel·les expropiades, pagant als expropiats l'import del full d'apreciació municipal, sense perjudici que puguen seguir tramitant-se els recursos pertinents respecte a la fixació del preu just.
  
4) Els béns i drets i els seus titulars, afectats per aquest projecte d'expropiació, són els següents:
  
- Parcel·la número 1. Terreny de forma rectangular irregular, situat a la partida de La Condomina, terme municipal d'Alacant, amb una superfície de 1.960,60 metres quadrats, corresponents a part de la finca registral número 1.270, inscrita en el Registre de la Propietat número 4, llibre 27/2n, foli 101, propietat de la senyora María Josefa Bernarda Cernuda y Pascual de Bonanza, amb els límits següents:
  
Nord, amb la finca de la qual forma part en una línia de 60,12 metres de longitud; sud, amb terrenys propietat del senyor Diego Zaragoza Corona i el senyor Mariano Reig Marhuenda, en una línia de 56,76 metres de longitud; est, amb el camí dels Xiprers, en una línia de 34,71 metres de longitud; oest, amb terrenys propietat de Valent, SA; en una línia de 32,31 metres de longitud.
  
- Parcel·la número 2. Terreny de forma rectangular irregular, situat a la partida de La Condomina, terme municipal d'Alacant, amb una superfície de 140,58 metres quadrats corresponents a part de la finca registral número 3.120, inscrita en el Registre de la Propietat número 4, llibre 60/2n, foli 41-42, propietat del senyor Diego Zaragoza Corona i la senyora Ana M.ª Reig Sempere, el senyor Mario Reig Marhuenda i la senyora Ana Sempere Ferrer, amb els límits següents:
  
Nord, amb terrenys propietat de la senyora María Josefa Bernarda Cernuda y Pascual de Bonanza en una línia de 56,76 metres de longitud; sud, amb la finca de la qual forma part en una línia de 56,87 metres de longitud; est, amb el camí dels Xiprers, en una línia de 2,13 metres de longitud; oest, amb terrenys propietat de Valent, SA, en una línia de 3,66 metres de longitud.
  
- Parcel·la número 3a. Terreny de forma irregular, situat a la partida de La Condomina, terme municipal d'Alacant, amb una superfície de 8.338,41 metres quadrats, corresponents a part de la finca registral número 10.163, inscrita en el Registre de la Propietat número 4, llibre 183/2n, folis 179 i 180, propietat de Valent, SA; amb els límits següents:
  
Nord, amb la finca de la qual forma part, en una línia de 216,77 metres de longitud; sud, amb la finca de la qual forma part, en una línia de 275,09 metres de longitud; est, per un costat amb terrenys propietat de la senyora María Josefa Bernarda Cernuda y Pascual de Bonanza, i per l'altre amb terrenys propietat del senyor Diego Zaragoza Corona i el senyor Mario Reig Marhuenda, en una línia de 35,96 metres de longitud; oest, amb el camí d'enmig divisori entre aquesta parcel·la i la parcel·la 3b, en una línia de 71,35 metres de longitud.
  
- Parcel·la número 3b. Terreny de forma irregular, situat a la partida de La Condomina, terme municipal d'Alacant, amb una superfície de 6.278,26 metres quadrats, corresponents a part de la finca registral número 10.165, inscrita en el Registre de la Propietat número 4, llibre 186/2n, foli 182, propietat de Valent, SA; amb els límits següents:
  
Nord, amb la parcel·la 10a, pertanyent a la finca propietat d'Urbanite, SL, ubicada al terme municipal d'Alacant, en una línia de 10,14 metres de longitud; nord-est, amb la finca de la qual forma part, en una línia de 203,01 metres de longitud; sud, amb la finca de la qual forma part, en una línia 91,51 metres de longitud; est, amb el camí d'enmig divisori entre aquesta parcel·la i la parcel·la 3a, en una línia de 75,70 metres de longitud; oest, amb el camí de Benimagrell, en una línia de 142,65 metres de longitud.
  
- Parcel·la número 4. Terreny de forma irregular situat a la partida de La Condomina, terme municipal d'Alacant, amb una superfície de 848,26 metres quadrats, corresponents a la part de la finca registral número 12.213, inscrita en el Registre de la Propietat número 4 d'Alacant, llibre 222/2n, foli 87, propietat de la Diputació Provincial d'Alacant, cedida amb caràcter de precari a l'Hospital Clínic Universitari de Sant Joan (Generalitat Valenciana-Conselleria de Sanitat), amb els límits següents:
  
Nord, amb la finca de la qual forma part, en una línia de 54,32 metres de longitud; sud, amb la via pecuària assagador de Coix, en una línia de 33,07 metres de longitud; est, amb el camí de Benimagrell, amb una línia de 52,82 metres de longitud: oest, amb finca de la qual forma part (parcel·la 5), en una línia d'11,63 metres de longitud.
  
- Parcel·la número 5. Terreny de forma triangular irregular, situat a la partida de La Condomina, terme municipal d'Alacant, amb una superfície de 269,78 metres quadrats, corresponents a la part de la finca registral número 12.213, inscrita en el Registre de la Propietat número 4 d'Alacant, tom 2.477, llibre 222/2n, foli 87, propietat de la Diputació Provincial d'Alacant, amb els límits següents:
  
Nord, amb la finca de la qual forma part, en una línia de 52,53 metres de longitud; sud, amb la via pecuària assagador de Coix, en una línia de 54,44 metres de longitud; est, amb finca de la qual forma part (parcel·la número 4), en una línia d'11,63 metres de longitud.
  
- Parcel·la número 6a. Terreny de forma irregular, situat a la partida de La Condomina, terme municipal d'Alacant, amb una superfície de 14.708,75 metres quadrats, corresponents a la part de la finca registral número 2.614, inscrita en el Registre de la Propietat número 4 d'Alacant, llibre 47/2n, foli 151-152, propietat de Finca Alameda, SA, amb els límits següents:
  
Nord, en un primer tram amb la finca de la qual forma part (parcel·la 6b ubicada al terme municipal de Sant Joan d'Alacant) en una línia de 70,86 metres de longitud, en un segon tram amb la via pecuària assagador de Coix en una línia de 89,40 metres de longitud; en un tercer tram amb la finca de la qual forma part en una línia de 224,50 metres de longitud, i un quart tram amb la via pecuària assagador de Coix, en una línia de 63,50 metres de longitud; sud, amb la finca de la qual forma part, en una línia de 512,89 metres de longitud; est, amb el camí de Benimagrell, en una línia de 70,11 metres de longitud; oest, amb el vial de servei paral·lel a la carretera nacional N-332, en una línia de 33,46 metres de longitud.
  
- Parcel·la número 7a. Terreny de forma irregular, situat a la partida de La Condomina, terme municipal d'Alacant, amb una superfície de 184,78 metres quadrats, corresponents a part de la finca registral número 2.056N, inscrita en el Registre de la Propietat número 5 de Sant Joan d'Alacant, llibre 53, foli 161, propietat de la senyora María Teresa de Rojas y Roca de Togores, amb els límits següents:
  
Nord, amb la finca de la qual forma part (parcel·la 7b ubicada al terme municipal de Sant Joan d'Alacant), en una línia de 45,16 metres de longitud; sud, amb la via pecuària assagador de Coix, en una línia de 52,94 metres de longitud; nord-oest, amb la finca de la qual forma part, en una línia de 6,04 metres de longitud.
  
- Parcel·la número 10a. Terreny de forma rectangular, situat a la partida de La Condomina, terme municipal d'Alacant, amb una superfície de 44,48 metres quadrats, corresponents a part de la finca registral número 4.611, inscrita en el Registre de la Propietat número 4 d'Alacant, llibre 90, foli 125, tom 144, propietat d'Urbanite, SL, amb els límits següents:
  
Est, amb la finca de la qual forma part, en una línia de 4,60 metres de longitud; sud, amb la parcel·la 3b, pertanyent a Valent, SA, ubicada al terme municipal d'Alacant, en una línia de 10,14 metres de longitud; oest, amb el camí de Benimagrell, en una línia de 4,14 metres de longitud; nord, amb la parcel·la 10b, pertanyent a la finca de la qual forma part, en una línia de 10,14 metres de longitud.
  
D'acord amb el que s'ha exposat, resolc:
  
Primer. Tramitar l'expedient d'expropiació forçosa dels terrenys necessaris per a la construcció del vial de connexió del sector La Condomina amb la carretera nacional 332, pel procediment de taxació conjunta.
  
Segon. Exposar al públic, pel termini d'un mes, el projecte d'expropiació del vial de connexió del sector La Condomina amb la carretera nacional 332, perquè els qui puguen resultar interessats formulen les observacions i reclamacions que estimen convenients, en particular pel que fa a la titularitat o valoració dels drets respectius.
  
La informació pública s'efectuarà mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província d'Alacant i en un periòdic dels de major circulació a la província.
  
Tercer. Notificar individualment els fulls d'apreciació als titulars dels béns i drets, perquè puguen formular al·legacions en el termini d'un mes, comptat a partir de la data de la notificació.»
  
Es publica perquè se'n prenga coneixement general, de conformitat amb el que s'estableix en l'article 202 del Reglament de Gestió Urbanística, i es fa saber que l'expedient es troba de manifest a l'Oficina d'Informació Urbanística, situada al carrer de Sant Nicolau, número 2, on es podrà examinar. S'hi podran aportar per escrit les dades oportunes.